РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 23

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

13 юли 2017 г.
/понеделник - 10,00 часа/

Днес, 13 юли 2017 г. (понеделник), от 10,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА 	

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС", дирекция Правна; Емилия Петкова – главен експерт в отдел „САОД“, дирекция „ИТСС“.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следната допълнителна точка:
-	Писмо изх. № 2287/13.07.2017 г. от председателя на Административен съд София – област относно откриване на процедура по чл. 194 от Закона за съдебната власт /ЗСВ/, като точка 10 от дневния ред.

	ПО ДНЕВНИЯ РЕД: 

1. ОТНОСНО: Анализ на натовареността на съдилищата през 2016 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема Анализ на натовареността на съдилищата през 2016 г.
1.2. Анализът по т. 1.1. да бъде коригиран съгласно направените уточнения в заседанието и да бъде предоставен за включване в дневния ред за заседание на Съдийската колегия на Висшия съдебен съвет на 18.07.2017 г. 

2. ОТНОСНО: Анализ на натовареността на военните съдилища през 2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема Анализ на натовареността на военните съдилища през 2016 г. 
2.2. Анализът по т. 2.1. да бъде предоставен за включване в дневния ред за заседание на Съдийската колегия на Висшия съдебен съвет на 18.07.2017 г.

3. ОТНОСНО: Писмо изх. № АД-13-629/2017 г. от председателя на Апелативен съд – Бургас относно организационен проблем в Наказателното отделение на съда, за становище /вх. № ВСС-91-22/03.07.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение писмо вх. № ВСС-9122/03.07.2017 г. от председателя на Апелативен съд – Бургас относно организационен проблем в Наказателното отделение на съда.
3.2. Изразява следното становище: Проблемите с натовареността и работата в Наказателното отделение в съда ще бъдат успешно решени чрез заемане на освобождаващата се на 02.09.2017 г. щатна длъжност за „съдия“ чрез конкурс.
3.3. Изпраща решението на Комисията по атестирането и конкурсите към Съдийската колегия на ВСС, по компетентност и на Деница Вълкова – председател на Апелативен съд – Бургас, за сведение.

4. ОТНОСНО: Извлечение от протокол № 20/05.07.2017 г. от заседание на Комисия „Професионална квалификация и информационни технологии“ към Пленума на ВСС във връзка с писмо от председателя на Административен съд София – град относно констатирани проблеми в работата на Системата за случайно разпределение на делата.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
4.1. Приема за сведение извлечение от протокол № 20/05.07.2017 г. от заседание на Комисия „Професионална квалификация и информационни технологии“ към Пленума на ВСС и предоставеното с него писмо от председателя на Административен съд София – град относно констатирани проблеми в работата на Системата за случайно разпределение на делата.

5. ОТНОСНО: Информация от Марин Кошутов във връзка с решение на КСКНСС по протокол № 15/02.05.2017 г., т. 7.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Приема за сведение предоставената информация в разменена кореспонденция по електронна поща между Марин Кошутов и служител от отдел „САОД“ във връзка с решение на КСКНСС по протокол № 15/02.05.2017 г., т. 7.

6. ОТНОСНО: Проект на Становище на представения Доклад за функционален анализ на натовареността на Върховния административен съд и системата на административните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Приема проекта на становище на КСКНСС по представения Доклад за функционален анализ на натовареността на Върховния административен съд и системата на административните съдилища ведно с приложените материали към него и направените уточнения в него.
	6.2. След корекция на становището съгласно направените уточнения в заседанието същото, ведно с материалите към него и Доклада от председателя на Върховния административен съд, приложен към писмо вх. № ВСС-8304/12.06.2017 г., да бъдат предоставени за включване в дневния ред за заседание на Съдийската колегия на Висшия съдебен съвет на 19.07.2017 г.

7. ОТНОСНО: Извлечение от Протокол № 31/07.07.2017 г. от заседание на Комисията по атестиране и конкурси към Съдийската колегия на ВСС, т. Р-7.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	7.1. Да се предостави на Комисията по атестирането и конкурсите към Съдийската колегия на ВСС Анализ на командированите съдии към 9 август 2016 г., приет с Решение на СК на ВСС по протокол № 29/20.12.2016 г., т. 44.
	7.2. Изпраща решението на Комисията по атестирането и конкурсите ведно с анализа по т. 7.1.

8. ОТНОСНО: Извлечение от Протокол № 31/07.07.2017 г. от заседание на Комисията по атестиране и конкурси към съдийската колегия на ВСС, т. Р-4.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
	
8.1. Приема за сведение извлечение от Протокол № 31/07.07.2017 г. от заседание на Комисията по атестиране и конкурси към съдийската колегия на ВСС, т. Р-4.
8.2. Изразява следното становище: Счита, че не е налице „обоснована необходимост“ за откриване на процедура по реда на чл. 194 от ЗСВ по направеното от председателя на Административен съд – Хасково искане, тъй като съгласно данните за натовареността на съдилищата през 2016 г. натовареността на АдмС Хасково е близка до средната за страната, а натовареността на АдмС Кърджали е много под средната натовареност за страната.
8.3. Изпраща решението ведно с предоставената справка от отдел“САОД“ на ВСС на Комисията по атестиране и конкурси към СК на ВСС, за сведение.

9. ОТНОСНО: Предложение от Калин Калпакчиев – председател на КСКНСС за трансформиране на 1 /една/ щатна длъжност.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	9.1. Отлага разглеждането на точката за следващо заседание на комисията.

	10. ОТНОСНО: Писмо изх. № 2287/13.07.2017 г. от председателя на Административен съд София – област относно откриване на процедура по чл. 194 от Закона за съдебната власт /ЗСВ/

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	10.1. Приема за сведение писмо изх. № 2287/13.07.2017 г. от председателя на Административен съд София – област относно откриване на процедура по чл. 194 от Закона за съдебната власт /ЗСВ/.
	10.2. Изразява следното становище: Счита, че не е налице „обоснована необходимост“ за откриване на процедура по чл. 194 от Закона за съдебната власт /ЗСВ/ по направеното от председателя на Административен съд София–област искане, тъй като съгласно данните за натовареността на съдилищата през 2016 г. натовареността на Административен съд София–област е близка до средната за страната. Препоръчва откриване на процедура по реда на чл. 194 от ЗСВ единствено към Административен съд София–град.
	10.3. Изпраща решението на Комисията по атестирането и конкурсите към СК на ВСС, за сведение.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ